Jason Todd

**Jason Todd** er en oppdiktet figur som opptrer i amerikanske tegneserier utgitt av DC Comics. Han dukket først opp i *Batman* nr. 357 i mars 1983, og ble skapt for å erstatte Dick Grayson i rollen som Batmans sidekick Robin. Todd var en gategutt som drev med småtyveri i Gotham. En dag forsøkte han å stjele hjulene av Batmobilen, men Batman valgte å adoptere gutten og veilede ham i stedet for å gi han straff.

Under sin tid som Robin ble Todd stadig mer og mer aggressiv og uforsvarlig. DC Comics valgte å utføre en meningsmåling over telefon, der lesere av tegneserien fikk ringe inn og stemme over Todds skjebne i fortellingen *A Death in the Family* i 1988. Avstemningen endte med et lite flertall for å la Jokeren drepe Todd, noe som styrelsen i DC Comics gikk med på. Følgende fortellinger utforsket Batmans skyldfølelse som følge av dødsfallet, da han følte at han ikke hadde klart å redde den unge gutten.

I 2005 ble karakteren gjenopplivet i fortellingen *Under the Hood*, hvor han gjenoppsto som den morderiske superskurken Red Hood. I nyere medier opptrer han som en delvis reformert antihelt som hjelper Batman og hans allierte. I spillet **' innehar han rollen som skurken Arkham Knight etter å ha blitt torturert av Jokeren.

== Utgivelseshistorie ==
Innen [[Len Wein]] tok over som redaktør for ''Batman''-tegneseriene i 1982, hadde [[Dick Grayson]] for det meste gått over til å være leder for superheltgruppa [[Teen Titans]]. Nå som Batman var uten en sidekick, kom ulempene ved dette tydelig fram i tegneseriene. Jason Todd ble skapt for å erstatte Dick Grayson i rollen som Robin, og karakteren debuterte i ''Batman'' nr. 357 i mars 1983. Han var først kledd i drakta til Robin i ''Batman'' nr. 366 i desember samme år, hvor han dukket opp helt på slutten for å hjelpe Batman med å slåss mot Jokeren.

I etterkant av miniserien ''Crisis on Infinite Earths'' i 1985, undergikk mange av figurene i DC Comics en [[reboot]]. Jason Todd var en av de karakterene som ble totalt gjenskapt. Ifølge [[Dennis O’Neil]], som tok over som redaktør for ''Batman''-seriene i 1986, hatet fansen den nye Robin. De fikk flere brev fra fans som syntes at han hadde stjålet tittelen som Robin fra Dick Grayson.

=== A Death in the Family ===
I 1988 fikk Dennis O’Neil en idé om at lesere kunne engasjeres ved å la de få muligheten til å påvirke fortellingene. Sammen med daværende president for DC Comics Jenette Kahn, mente de at denne muligheten ikke måtte kastes bort på noe uvesentlig. De landet på å la leserne få bestemme om den nye Robin skulle få leve videre eller ei. Fansen kunne ringe inn for å avgi sin stemme. O’Neil valgte å utføre stuntet med Jason Todd, da karakteren ikke hadde falt helt i smak hos publikum. Han mente at det måtte gjennomføres med en av de mer sentrale figurene i DC Comics ovenfor en mindre kjent figur.

Skjebnen til Todd ble avgjort i den firedelte fortellingen ''A Death in the Family'', som ble fortalt i ''Batman'' nr. 426-429. I nr. 427 ble Jason Todd slått lamløs av [[Jokeren (Batman)|Jokeren]], som forlot han til å dø i en eksplosjon. På siste side av heftet var det et telefonnummer man kunne ringe for å avgi sin stemme. Resultatet ble et marginalt flertall for å la Todd dø, med kun 72 stemmer som skilte svaralternativene. Todds død ble offisielt anerkjent i ''Batman'' nr. 428.

Selv om publikum avgjorde hva som skulle skje med Jason Todd, skapte fortellingen sterke rekasjoner fra enkelte tegneserieskapere. [[Frank Miller]], som blant annet har medvirket på seriene ''Batman: The Dark Knight Returns'' og ''Batman: Year One'', sa at drapet på Robin var «det styggeste og mest kyniske han hadde sett i en tegneserie noen gang».

=== Under the Hood ===
I 2005 begynte [[Judd Winick]] å skrive fortellingen ''Under the Hood'', som handlet om en mystisk figur som hadde tatt på seg Jokerens tidligere alias «Red Hood». Figuren ble avslørt som Jason Todd i ''Batman'' nr. 638.

== Biografi ==

=== Opprinnelse ===
Jason Todd er en ung foreldreløs gategutt som først møter på Batman mens han forsøker å stjele hjulene av Batmobilen i Crime Alley, det samme området hvor Batmans foreldre ble skutt og drept mange år tidligere. Han er sønn av Catherine og Willis Todd, og oppholder seg på [[Gotham City|Gothams]] østside i distriktet kjent som Crime Alley. Catherine hadde [[rusmiddelavhengighet]], og døde av en overdose da Jason var liten. Willis var en medisinstudent som tok på seg arbeid for [[Two-Face]], men han forsvant under mistenksomme omstendigheter under et mislykket oppdrag. Bruce Wayne, Batmans egentlige navn, får Jason plassert på en skole for utsatte ungdommer. Jason inntar rollen som Robin etter å ha hjulpet Batman konfrontere enn gjeng med tyver, men han får ikke bære Robin-drakta før han har blitt trent opp av Batman i seks måneder. Batman noterer seg at Jason ikke har samme naturlige akrobatiske evner som [[Dick Grayson]], men han kan fortsatt bli en produktiv borgerverner ved å utnytte sinnet sitt.

Todd fremstilles ofte som en mer rebelliøs Robin, noe som var ment å reflektere ungdomskulturen under andre halvdel av 1980-tallet. Han røyker, banner og går imot Batmans ordre.

Jason Todds mest kontroversielle fortelling utenom hans død var i ''Batman'' nr. 424 hvor serievoldtektsmann Felipe Garzonas kommer seg unna straff grunnet farens [[Diplomatisk immunitet|diplomatiske immunitet]]. Et av hans ofre, en jente kalt Gloria, tar livet sitt ved å henge seg selv grunnet trusselen av en tredje voldekt fra Felipe. Todd kommer over kroppen hennes og setter etter Felipe foran Batman. Batman når frem akkurat i tide for å se Felipe stupe 22 etasjer ned i bakken fra en balkong hvor Todd, ikledd Robin-drakta, står igjen på kanten. Todd forteller Batman at han «må ha skremt ham slik at han falt». Det blir ikke avklart om Todd faktisk drepte ham eller ikke.

=== Død ===
I ''A Death in the Family'' fra 1988, oppdager Jason Todd at Catherine Todd ikke var hans biologiske mor, og han reiser ut for å finne sin egentlige mor. Etter å ha fulgt flere ledetråder klarer Jason å spore den biologiske moren Sheila Haywood til [[Etiopia]], hvor hun er en førstehjelpsarbeider. Jason er glad for å ha funnet henne, men oppdager snart at hun blir [[Utpressing|utpresset]] av Jokeren, som bruker henne for å få tilgang til medisiner. Sheila hadde selv gjort [[underslag]] ovenfor førstehjelpsbyrået. Som del av dekkoperasjonen overgir hun sønnen sin, som var ikledd Robin-drakta, til Jokeren. Jokeren lamslår gutten brutalt med et brekkjern før han forlater både Jason og Sheila i et lagerhus med en tikkende tidsbombe. De prøver desperat å komme seg ut, men dørene er låst og bomba eksploderer. Batman ankommer for sent til å kunne redde de, og han finner Jasons livløse kropp blant ruinene. Sheila overlever lenge nok til å fortelle Batman at Jasons siste dåd var å forsøke å beskytte henne. Todds død fortsetter å hjemsøke Batman i lang tid, og han anser det som hans største feiltak. Jokeren bruker Jasons død for å pine Batman.

== I andre medier ==

=== TV ===

* Jason Todd dukker opp i den animerte TV-serien ''Young Justice'', med stemmeskuespill av [[Josh Keaton]].
* Jason Todd gjør en gjesteopptreden i ''New Teen Titans''-episoden «Red X Unmasked» som en av flere mulige identiteter som skjuler seg under Red X sin maske.
* Jason Todd opptrer i form av både Robin og Red Hood i live-action serien [[Titans]], spilt av Curran Walters.
* Jason Todd dukker opp i episoden «Nocturne» av den animerte serien ''Batman: Caped Crusader'', med stemmeskuespill av Henry Witcher.

=== Film ===

* Jason Todd som både Robin og Red Hood opptrer i tegnefilmen **' fra 2010.
* Jason Todds død som følge av Jokerens handlinger hintes til i filmen *[[Batman v Superman: Dawn of Justice]]*.
* Et bilde av Jason Todd vises i tegnefilmen *Batman: The Killing Joke*.
* Jason Todd dukker opp i den interaktive tegnefilmen *Batman: Death in the Family* fra 2020. Basert på seerens valg kan Jason Todd enten dø, noe som leder til handlingene i *Batman: Under the Red Hood*, eller overleve og søke hevn som Hush.

### Videospill

* Jason Todd som Arkham Knight er en spillbar karakter i mobilversjonen av **'.
* Jason Todd er en boss i spillet **' med stemmeskuespill av Troy Baker. Etter å ha blitt torturert av Jokeren inne i Arkham Asylum, kommer Todd seg unna og etablerer en militær gruppe. Han tar på seg navnet som den titulære **Arkham Knight** og slår seg sammen med blant annet Scarecrow for å drepe Batman.
* Jason Todd som Red Hood er en spillbar karakter i *[[Injustice 2]]*.
* Jason Todd som Robin dukker opp i *Batman: Arkham VR*, hvor Troy Baker gjentar sin rolle fra *Batman: Arkham Knight*.
* Jason Todd som Red Hood er en spillbar karakter i spillet *[[Gotham Knights]]*.

## Referanser